Komission asetus (ETY) N:o 1711/93, annettu 30 päivänä kesäkuuta 1993, yksityiskohtaisista säännöistä neuvoston asetuksen (ETY) N:o 1766/92 soveltamisesta perunan tuottajille maksettavan vähimmäishinnan ja korvauksen osalta sekä neuvoston asetuksen (ETY) N:o 1543/93 soveltamisesta perunatärkkelyksen tuottajille maksettavan palkkion osalta



Virallinen lehti nro L 159 , 01/07/1993 s. 0084 - 0091

Suomenk. erityispainos Alue 3 Nide 50 s. 0133

Ruotsink. erityispainos Alue 3 Nide 50 s. 0133



KOMISSION ASETUS (ETY) N:o 1711/93, annettu 30 päivänä kesäkuuta 1993, yksityiskohtaisista säännöistä neuvoston asetuksen (ETY) N:o 1766/92 soveltamisesta perunan tuottajille maksettavan vähimmäishinnan ja korvauksen osalta sekä neuvoston asetuksen (ETY) N:o 1543/93 soveltamisesta perunatärkkelyksen tuottajille maksettavan palkkion osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1) ja erityisesti sen 8 artiklan, ottaa huomioon markkinointivuosina 1993/1994, 1994/1995 ja 1995/1996 perunatärkkelyksen tuottajille maksettavan palkkion suuruudesta 28 päivänä kesäkuuta 1993 annetun neuvoston asetuksen (ETY) N:o 1543/93(2), sekä katsoo, että asetusten (ETY) N:o 1766/92 ja (ETY) N:o 1543/93 mukaisesti olisi täsmennettävä vähimmäishinnan maksamista, tärkkelyksen valmistukseen tarkoitettujen perunoiden tuottajille maksettavaa korvausta ja tärkkelyksen tuottajille maksettavaa palkkiota koskevia yksityiskohtaisia sääntöjä, olisi määriteltävä edellytykset, joiden mukaisesti tärkkelyksen valmistajat toimittavat todisteen heille toimitetuista perunamääristä ja täsmentävät niiden tärkkelyspitoisuuden ja tuottajalle maksettavan vähimmäishinnan, perunoiden nettopaino määritetään jäsenvaltioissa kolmella erilaisella menetelmällä, joista kokemus on osoittanut niillä saadut tulokset yhtä tyydyttäviksi; nämä kolme menetelmää voidaan hyväksyä ja niitä voidaan soveltaa yhdessä, palkkiota ei tulisi maksaa perunoista, jotka eivät ole täysin käyttökelpoisia tärkkelyksen valmistuksessa ja, ottaen huomioon ne perunat, joiden koko ei riitä tavanomaiseen jalostustuotantoon, on syytä tehdä vähennys nettopainoon, jota käytetään määritettäessä tärkkelyksen vähimmäishinta, joka valmistajien on maksettava yhden tärkkelystonnin valmistamiseen tarvittavasta perunamäärästä, on suotavaa, että tärkkelyksen valmistajat merkitsevät vastaanottotoimia koskevat tärkeimmät tiedot vastaanottokuittiin, ja että näistä tiedoista esitetään yhteenveto tärkkelyksen valmistajan antamassa maksutositteessa, jotta voidaan määritellä tarvittavat palkkion maksamisen ja sen aiheellisuuden edellytykset, tarkastukset, joita perunoille on tarpeen tehdä, erityisesti niiden tärkkelyspitoisuuden määrittämiseksi, edellyttävät sellaista infrastruktuuria, joka ainoastaan tärkkelyksen valmistajilla on käytössään; tarkastukset olisi tehtävä tärkkelyksenvalmistuslaitoksissa tai vastaanottokeskuksissa jäsenvaltion hyväksymän tarkastajan valvonnassa, kyseisen järjestelmän moitteetonta toimintaa ei voida kuitenkaan taata ilman, että kansalliset viranomaiset tekevät kaikkia palkkioon oikeuttavia toimia koskevia tarkastuksia ja että petoksiin ja vakaviin laiminlyönteihin sovelletaan riittäviä seuraamuksia, olisi täsmennettävä komission asetuksen (ETY) N:o 1068/93(3) 10 artiklan 2 kohdassa säädetty maatalouden muuntokurssit aiheuttava tapahtuma, tässä asetuksessa säädetään uudelleen tämänhetkiseen markkinatilanteeseen mukauttaen säännökset, jotka sisältyvät komission asetukseen (ETY) N:o 2752/89(4), sellaisena kuin se on muutettuna asetuksella (ETY) N:o 2011/92(5); tämän vuoksi olisi kumottava mainittu asetus, ja viljan hallintokomitea ei ole antanut lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Tärkkelystuotantoon toimitettavien perunoiden vastaanotto tapahtuu tärkkelyksenvalmistuslaitoksissa tai niiden vastaanottokeskuksissa. Jäljempänä 2 ja 4 artiklassa kuvatut toimet toteutetaan toimituksen saapuessa ja jäsenvaltion hyväksymän tarkastajan valvonnassa. 2 artikla 1. Perunoiden bruttopaino määritetään jokaisesta lastista toimitushetkellä, jos jokin liitteessä I tarkoitetuista menetelmistä tekee määrittämisen tarpeelliseksi, vertaamalla kuljetukseen käytetyn kuljetusvälineen painoa lastattuna ja tyhjänä. 2. Perunoiden nettopaino määritetään jonkin liitteessä I esitetyn menetelmän mukaisesti. 3 artikla Perunatärkkelyksen tuottajien palkkio myönnetään virheettömistä, kunnollisista ja myyntilaatua olevista perunoista tuotetusta tärkkelyksestä käytettyjen perunoiden laadun ja tärkkelyspitoisuuden perusteella liitteessä II vahvistettujen määrien mukaisesti. Kun perunoiden tärkkelyspitoisuus määritetään Reimannin tai Perowin vaa'alla ja pitoisuus vastaa lukua, joka esiintyy kahdella tai kolmella rivillä liitteen II toisessa sarakkeessa, sovelletaan toisen tai kolmannen rivin asteikkoja. 2. Kun toimitetut erät sisältävät 25 prosenttia tai enemmän perunoita, jotka läpäisevät seulan, jonka silmäkoko on 28 millimetriä (neliön sivu), jäljempänä "pikkuperunat", tärkkelyksen valmistajan maksamaa vähimmäishintaa määritettäessä käytettävää nettopainoa vähennetään seuraavasti: >TAULUKON PAIKKA> Jos erät sisältävät enemmän kuin 50 prosenttia pikkuperunoita, ne myydään keskinäisen sopimuksen perusteella ja palkkiota ei makseta. Pikkuperunoiden osuus ja nettopaino määritetään samanaikaisesti. 4 artikla Perunoiden tärkkelyspitoisuus määritetään toimitettujen perunoiden 5 050 gramman vedenalaisen painon perusteella. Käytetyn veden on oltava puhdasta, se ei saa sisältää mitään lisäaineita ja sen lämpötilan on oltava 9 P18 °C. 5 artikla 1. Vastaanoton aikana tärkkelyksen valmistaja laatii vastaanottokuitin, säilyttää sen palkkioiden tarkastuksesta vastaavaa toimielintä varten ja toimittaa siitä jäljennöksen tuottajalle tai tarvittaessa hänen edustajalleen; kuitissa on oltava vähintään seuraavat tiedot, siinä määrin kuin ne johtuvat 1 ja 4 artiklan mukaisista toimista: - toimituspäivä, - toimitetun erän numero, - tuottajan nimi ja osoite, - kuljetusvälineen paino sen saapuessa tärkkelyksenvalmistuslaitokseen tai sen vastaanottokeskukseen, - kuljetusvälineen paino, kun kuorma on purettu ja jäljelle jäänyt multa poistettu, - toimitetun erän bruttopaino, - epäpuhtauksien ja perunoihin pesun aikana imeytyneen veden painon vuoksi toimitetun erän bruttopainosta tehty vähennys prosentteina, - pikkuperunoiden osuus, - toimitetun erän kokonaisnettopaino (bruttopaino vähennyksen jälkeen, mukaan lukien pikkuperunoista johtuva korjaus), - tärkkelyspitoisuus prosentteina tai vedenalaisena painona ilmaistuna, - maksettava yksikköhinta. 2. Vastaanottokuitin laatiminen on tärkkelyksen valmistajan, hyväksytyn tarkastajan ja toimittajan yhteisellä vastuulla. 6 artikla Tärkkelyksen valmistaja laatii kullekin toimittajalle (tuottajalle) yhteenvetona maksutositteen, johon on merkitty erityisesti seuraavat tiedot: - tärkkelyksenvalmistuslaitoksen toiminimi, - tuottajan nimi ja osoite, - tuotantosopimuksen numero, jos sellainen on tehty, - vastaanottokuittien päiväys ja numero, - jokaisen toimitetun erän nettopaino 5 artiklan 1 kohdassa tarkoitettujen vähennysten jälkeen, - jokaisen toimitetun erän yksikköhinta, - tuottajalle maksettava kokonaissumma, - tuottajalle maksetut summat ja maksupäivät, - tärkkelyksen valmistajan leima ja allekirjoitus. 7 artikla Asetuksessa (ETY) N:o 1766/92 säädetty korvaus perunan tuottajalle ja asetuksessa (ETY) N:o 1543/93 säädetty perunatärkkelyksen tuottajille yhteisössä maksettava palkkio maksetaan, kun perunatärkkelyksen tuottajat toimittavat todisteen siitä: a) että perunatärkkelys, jolle palkkiota haetaan, on tuotettu yhteisössä kyseisenä markkinointivuonna, joka alkaa 1 päivänä heinäkuuta ja päättyy 30 päivänä kesäkuuta seuraavana vuonna; b) että vähintään asetuksen (ETY) N:o 1766/92 8 artiklan 1 kohdassa tarkoitetun suuruinen summa on maksettu perunoiden tuottajalle tehtaalle toimitettuna perunamäärästä, joka tarvitaan kunkin tärkkelystonnin valmistamiseen ja jolle palkkiota haetaan, liitteessä II vahvistettujen määrien mukaisesti. Edellä b alakohdassa säädetty todiste toimitetaan esittämällä 6 artiklassa säädetty maksutosite, täydennettynä joko tuottajan kuitilla tai asiakirjalla, joka on peräisin tärkkelyksen valmistajan määräyksestä maksun suorittaneesta rahoituslaitoksesta, ja jolla todistetaan, että maksu on suoritettu. 8 artikla Palkkio ja korvaus myönnetään liitteessä II vahvistettujen rajojen mukaisesti. 9 artikla Palkkion ja korvauksen maksaa se jäsenvaltio, jonka alueella perunatärkkelys on tuotettu, neljän kuukauden kuluessa 7 artiklassa säädettyjen todisteiden toimittamisesta. Kyseisen jäsenvaltion on ilmoitettava komissiolle perunatärkkelysmäärät, joista palkkio ja korvaus on maksettu, yhden kuukauden kuluessa edellä mainituista maksuista. 10 artikla 1. Rajoittamatta 1 artiklan soveltamista, jäsenvaltion on otettava käyttöön valvontajärjestelmä, jonka tarkoituksena on tarkastaa paikan päällä palkkioon ja korvaukseen oikeuttavat toimet. Näiden tarkastusten toteuttamiseksi tarkastajilla on oikeus tutustua tärkkelyksenvalmistuslaitosten varastokirjanpitoon ja rahoituskirjanpitoon sekä tuotanto- ja varastointitiloihin. Tarkastukset koskevat kullakin jalostuskaudella vähintään 10 prosenttia laitokseen toimitetusta perunamäärästä ja kaikkia siihen kohdistuvia toimia. 2. Jos toimivaltainen tomielin toteaa, että tärkkelyksen valmistaja ei ole noudattanut 7 artiklassa tarkoitettuja velvoitteita ja jollei ole ollut kysymys ylivoimaisesta esteestä, valmistaja menettää kokonaan tai osittain oikeutensa palkkioon seuraavien sääntöjen mukaisesti: - jos noudattamatta jättäminen koskee enintään 10 prosenttia kyseisen markkinointivuoden aikana tuotetusta kokonaismäärästä, myönnettävän palkkion määrästä vähennetään 20 prosenttia, - jos kyseinen osuus on suurempi kuin 10 prosenttia, mutta pienempi kuin 20 prosenttia, myönnettävän palkkion määrästä vähennetään 50 prosenttia, - jos osuus on suurempi kuin 20 prosenttia, palkkiota ei myönnetä. 11 artikla Vähimmäishinnan, palkkion ja korvauksen määrän ilmaisemiseen kansallisena valuuttana käytettävä muuntokurssi vastaa muuntokurssia, joka on voimassa päivänä, jona tärkkelyksen valmistaja ottaa perunat vastaan. 12 artikla Kumotaan asetus (ETY) N:o 2752/89. 13 artikla Tämä asetus tulee voimaan 1 päivänä heinäkuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä kesäkuuta 1993. Komission puolesta René STEICHEN Komission jäsen (1) EYVL N:o L 181, 1.7.1992, s. 21 (2) EYVL N:o L 154, 25.6.1993, s. 4 (3) EYVL N:o L 108, 1.5.1993, s. 106 (4) EYVL N:o L 266, 13.9.1989, s. 13 (5) EYVL N:o L 203, 21.7.1992, s. 13 LIITE I A-menetelmä Perunoiden nettopaino määritetään ottamalla näytteitä. Näytteet otetaan eri puolilta kuljetukseen käytettyä kuljetusvälinettä ja kolmelta eri tasolta: ylhäältä, keskeltä ja alhaalta. Multa poistetaan ennen tyhjän kuljetusvälineen punnitsemista. Tarkastettavan näytteen vähimmäispaino on 20 kg. Mukulat pestään, niistä poistetaan epäpuhtaudet ja ne punnitaan uudelleen. Todetusta painosta vähennetään 2 % pesun aikana imeytyneen veden huomioon ottamiseksi. Tulos muodostaa 1 000 kg:aan perunoita tehtävän kokonaisvähennyksen. B-menetelmä Yhdeltä tuottajalta peräisin olevan erän muodostavat perunat kootaan säiliötorneihin. Perunat pestään, niistä poistetaan epäpuhtaudet ja säiliötorneihin koottujen perunoiden todellinen kokonaispaino määritetään ottaen huomioon imeytyneen veden muodostama 2 %. C-menetelmä 1. Tätä perunoiden todellisen painon määrittämiseen tarkoitettua menetelmää sovelletaan silloin, kun eri tuottajilta peräisin olevia useita eriä on koottu samaan säiliötorniin, sillä edellytyksellä, että tuottajat ovat ennakolta antaneet suostumuksensa tämän menetelmän käyttöön. Ennen kaikkien erien todellisen painon määrittämistä, kunkin erän nettopaino määritetään käyttämällä A-menetelmää. 2. Säiliötorniin kootut perunat pestään, niistä poistetaan epäpuhtaudet ja niiden todellinen kokonaispaino määritetään ottaen huomioon imeytyneen veden muodostama 2 %. 3. Jos kaikkien pestyjen perunaerien punnitus antaa eri tuloksen kuin A-menetelmällä saatujen tulosten yhteenlaskettu summa, tehdään seuraava korjaus: edellä 2 kohdassa tarkoitettu kokonaispaino kerrotaan peräkkäin kunkin erän A-menetelmällä saadulla nettopainolla. Kukin tulos jaetaan A-menetelmällä määritettyjen erien kokonaisnettopainolla. ANEXO II - BILAG II - ANHANG II - ÐAPAPTHMA II - ANNEX II - ANNEXE II - ALLEGATO II - BIJLAGE II - ANEXO II >TAULUKON PAIKKA> >TAULUKON PAIKKA>